Austrumnegrosa
Austrumnegrosa (filipīniešu: Lalawigan ng Silangang Negros, angļu: Province of Negros Oriental, sebuāņu: Lalawigan sa Sidlakang Negros) ir viena no Filipīnu provincēm valsts vidusdaļā, Centrālo Visaju reģionā. Aizņem Negrosas salas dienvidaustrumu daļu, kā arī vairākas mazākas salas piekrastē. Administratīvi dalās 6 pilsētās un 19 municipalitātēs un sīkāk 557 barangajās. Provinces centrs un lielākā pilsēta ir Dumagete salas dienvidaustrumos pie ieejas Taņona šaurumā. Apdzīvo galvenokārt sebuāņi.